Հայկական ազգային վինդսերֆինգի ֆեդերացիայի նախագահ Արա Թամանյանի խոսքերով, սպորտաձեւին տիրապետելու համար անհրաժեշտ է ունենալ ցանկություն, լավ մարզիչ ու քամի, ինչպես առագաստային շարժիչ ունեցող ցանկացած տրանսպորտի համար։ Շուրջ 27 տարի այս սպորտաձեւով զբաղվող մասնագետը մեր երկրի ղեկավարի մարզիչն է եղել։ Նա վստահեցնում է, որ իր "աշակերտը" եղել է բավականին ընդունակ եւ նախատեսված երկու շաբաթում կարողացել է տիրապետել առագաստին։